Rīgas Futbolklubs
Šis raksts ir par futbola klubu. Par citām jēdziena RFK nozīmēm skatīt nozīmju atdalīšanas lapu. Rīgas Futbolklubs arī RFK bija Latvijas futbola klubs no Rīgas, kurš 20. gadsimta 20. un 30. gados bija viens no spēcīgākajiem valstī. Sākoties otrajai padomju okupācijai, klubu likvidēja. Daļa tā futbolistu, kas nebija devušies bēgļu gaitās vai beiguši karjeru, pievienojās komandai Rīgas "Dinamo", kura vēlāk iekļāvās FK Daugava. No 1992. līdz 1994. gadam RFK nosaukumu izmantoja cits klubs - FK Auda.